cyanic-selkie/wikianc huggingface dataset:
কুন্সতারিয়াল
আলটে পিনাকোথেক
আলটে পিনাকোথেকে রয়েছে ১৪ ও ১৮ শতকের ইউরোপিয় শিল্পীদের কাজ। এখানে প্রধান প্রদর্শনীর মধ্যে রয়েছে আলব্রেখট ড্যুরারের যিশুসাদদৃশ আত্ম-প্রতিকৃতি এবং দ্যা ফোর অ্যাপস্টেল। রাফায়েলের চিত্রকর্ম ক্যানিগিয়ানি হোলি ফ্যামিলি এবং টেম্পি ম্যাডোনা। এছাড়াও রয়েছে পিটার পল রুবেনসের আত্ম-প্রতিকৃতি হানিসাকল বাউয়ার এবং তার দুই তলাসম উচ্চ চিত্রকর্ম জাজমেন্ট ডে। এই গ্যালারিতে রয়েছে বিশ্বের সর্বাধিক রুবেনসের সংগ্রহ। মাদোন্না অব দ্যা কারণেশন হলো জার্মানির গ্যালারিতে লিওনার্দো দা ভিঞ্চির একমাত্র চিত্রকর্ম।
নতুন পিনাকোথেক
নতুন পিনাকোথেক বিশেষত ইমপ্রেশনিজ্‌মের চিত্রকর্মের ব্যাপক সংগ্রহের জন্য বিখ্যাত, যেখানে রয়েছে পিয়ের-ওগ্যুস্ত রনোয়ার, এদুয়ার মানে, ক্লোদ মোনে, পল সেজান, পল গোগাঁ, এদ্‌গার দ্যগা, ভিনসেন্ট ভ্যান গখ এবং অন্যান্যদের চিত্রকর্ম।
স্তালিচে স্যামলুঙ্গ ফার এগিপটিসে কুন্স্ত
স্তালিচে স্যামলুঙ্গ ফার এগিপটিসে কুন্স্ত (মিশরীয় জাদুঘর) সম্পূর্ণ হওয়ার মাধ্যমে কুন্সতারিয়াল আরো উদ্দীপিত হয়ে ওঠে। এই জাদুঘরে প্রাচীন মিশরীয় ইতিহাসের সর্বকালীন প্রদর্শনী প্রদর্শন করে, এছাড়াও আশেরিয়ার থেকে প্রাপ্ত রিলিফ এবং ব্যাবিলনের ইস্তার গেট-এর একটি সিংহ।
কুন্সতারিয়ালের নিকট বাভারিয়ান রাজ্যে বেশ কিছু বৈজ্ঞানিক জাদুঘর রয়েছে, যেমন প্যালিওন্টোলজিকাল জাদুঘর, মিউনিখ, ভূতাত্ত্বিক জাদুঘর।
আথনি
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৫৪ মিটার (১৮১৭ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে আথনি শহরের জনসংখ্যা হল ৩৯,২০০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে আথনি এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
জলবায়ু
আথানি বেলাগাভি জেলা যেটি উত্তর-পশ্চিম কর্ণাটকের উঁচু ভূখণ্ডে অবস্থিত তার উপরের অঞ্চলে হওয়ার দরুন সেখানে গ্রীষ্মমন্ডলীয় জলবায়ু। আথানি সারা বছর মধ্যম জলবায়ুর জন্য পরিচিত। আথানিতে উত্তরপূর্ব এবং দক্ষিণপশ্চিম মৌসুমী বায়ু উভয় থেকে বৃষ্টিপাত হয়। আদ্রতম মাস জুন থেকে সেপ্টেম্বর।
সুফিয়া রহমান
সুফিয়া রহমান বাংলাদেশ সরকারের সাবেক স্বাস্থ্য ও পরিবার কল্যাণ উপদেষ্টা।  তিনি ২০০৬-২০০৭ সালে রাষ্ট্রপতি ইয়াজউদ্দিন আহম্মেদের তত্ত্বাবধায়ক সরকারে দায়িত্ব পালন করেছিলেন।  তিনি ইউরো-বাংলা হার্ট হাসপাতাল লিমিটেডের একজন পরামর্শক এবং প্রধান উপদেষ্টা।
আলেকসান্দর কলচাক
আলেকসান্দর ভাসিলিয়েভিচ কলচাক (Алекса́ндр Васи́льевич Колча́к), (১৬ নভেম্বর, ১৮৭৪ - ৭ ফেব্রুয়ারি, ১৯২০) ছিলেন জার নৌবাহিনীর অ্যাডমিরাল ও রাজতন্ত্রী। ১৯১৭ সালের রুশ প্রতিবিপ্লবের অন্যতম নেতা।
শ্মশান
শ্মশান হল মৃতদেহ অন্ত্যেষ্টিস্থল। এখানে মৃতদেহ এনে চিতায় দাহ করা হয়। সাধারণতও গ্রাম বা শহরের উপকণ্ঠে কোনও নদী বা জলাশয়ের তীরে শ্মশান গড়ে ওঠে। অধিকাংশ শ্মশানই নদীর ঘাটের কাছে অবস্থিত বলে একে শ্মশানঘাট নামেও চিহ্নিত করা হয়।
"শ্মশান" শব্দটি সংস্কৃত ভাষা থেকে আগত: "শ্ম" শব্দের অর্থ "শব" ("মৃতদেহ") এবং "শান" শব্দটির অর্থ "শন্য" ("বিছানা")। প্রধানত হিন্দুধর্ম, বৌদ্ধধর্ম, শিখধর্ম ও জৈনধর্ম এর অনুগামীরা শ্মশানে ধর্মীয়ভাবে মৃতের শেষকৃত্য সম্পন্ন করেন। এছাড়া কিছু নাস্তিক্যবাদে বিশ্বাসী ও অন্যরাও মৃতদেহ দাহ করেন।
ধর্মীয় মতে শশ্মানে দাহ করাকে পঞ্চতত্বএ বিলীন বলা হয়। অর্থাৎ পাঁচটা তত্বে দেহ বিলীন হয়। যথা- অগ্নি, জল, বায়ু, আকাশ ও মাটি
প্রথা
হিন্দু রীতি অনুযায়ী, মৃতদেহকে সৎকারের জন্য শ্মশানে আনা হয়। সেখানে মুখাগ্নিকারীকে দক্ষিণার বিনিময়ে শ্মশানক্ষেত্রের নিকটে বসবাসকারী ডোমের হাত থেকে অগ্নি সংগ্রহ করে চিতা প্রজ্বালিত করতে হয়।
বিভিন্ন হিন্দু শাস্ত্রগ্রন্থে শ্মশান নির্বাচনের স্থান সম্পর্কে বিস্তারিত নির্দেশ দেওয়া হয়েছে: এই স্থান কোনও গ্রামের উত্তর দিকে অবস্থিত হতে হবে এবং শ্মশানের জমির ঢাল দক্ষিণ দিকে থাকতে হবে। সেই সঙ্গে শ্মশানকে কোনও নদী বা জলের উৎসের নিকটবর্তী হতে হবে এবং তা সাধারণের দৃষ্টিপট থেকে একটু দূরে থাকতে হবে।
শ্মশানে মৃতদেহ সাধারণত দাহ করা হয় কাঠের তৈরি চিতায়। তবে আধুনিক কালে ভারতের অনেক শহরে আভ্যন্তরীণ শ্মশানগৃহে বৈদ্যুতিক বা গ্যাসের চুল্লিতেও শবদাহ করা হয়।
আধ্যাত্মিক ভূমিকা
হিন্দুরা শ্মশানকে ভূত, প্রেতাত্মা ও উগ্রস্বভাব দেবদেবীদের আবাসস্থল মনে করেন। তান্ত্রিকেরা শ্মশানে তন্ত্রসাধনা করে থাকেন। তাই সাধারণ লোকে রাতে শ্মশানের কাছে যেতে চান না। স্ত্রীলোকের শ্মশানে যাওয়া শাস্ত্রনিষিদ্ধ। পুরুষেরাই শবদাহের জন্য শ্মশানে যেতে পারেন। শুধুমাত্র ডোম ও চণ্ডালেরা শ্মশানে বা শ্মশানের কাছে বাস করে।
শ্মশানক্ষেত্র হল অঘোরী, কাপালিক, কাশ্মীরী শৈব, কৌল প্রভৃতি অধুনা বিরল বামাচারী সাধক সম্প্রদায়ের শবসাধনা জাতীয় বিভিন্ন সাধনার স্থল। ঐন্দ্রজালিক শক্তি অর্জনের জন্য তারা শ্মশানে কালী, তারা, ভৈরব, ভৈরবী, ডাকিনী, বেতাল ইত্যাদির পূজা করেন। বজ্রযান, দোগচেন প্রভৃতি সম্প্রদায়ের তিব্বতি বৌদ্ধধর্ম] তান্ত্রিকেরাও একই উদ্দেশ্যে শ্মশানে [[চোদ, ফাওয়া, ঝিত্রো ইত্যাদির সাধনা করেন। শ্মশানাধিপতি নামে এক দেবতাকে সাধারণত শ্মশানের অধীশ্বর মনে করা হয়।
আরও দেখুন
শ্মশানের উৎপত্তি, ইতিহাস, পুরাণ, জনশ্রুতি, দেবদেবী, শ্মশান সাধনা, প্রাচীন ও মধ‍্যযুগের শ্মশান, শ্মশানের বিবর্তন, লোকাচার, উৎসব প্রভৃতি বিষয় নিয়ে আলোচিত অলোক সরকারের ‘শ্মশান : মিথ পুরাণ ইতিহাস’ গ্রন্থের নাম অনুসন্ধিৎসু পাঠকের জন‍্য উল্লেখযোগ্য। লেখক বিস্তৃতভাবে শ্মশানকে দেখতে চেয়েছেন নানান দিক থেকে।
মুগ
মুগ লেগুম পরিবারের একটি উদ্ভিদ প্রজাতি। মুগের উৎপত্তিস্থল দক্ষিণ এশিয়া এবং দক্ষিণ-পূর্ব এশিয়ায়, যার মধ্যে ভারত, পাকিস্তান, বাংলাদেশ, নেপাল, মায়ানমার, থাইল্যান্ড, ফিলিপাইন, ইন্দোনেশিয়া, চীন, এবং কোরিয়ায় মুগের ব্যাপক চাষ করা হয়। মুগ এছাড়াও পূর্ব ও মধ্য আফ্রিকা, ওয়েস্ট ইন্ডিজ, মার্কিন যুক্তরাষ্ট্র এবং অস্ট্রেলিয়াযর কিছু অংশে ফলানো হয়ে থাকে। মুগ একইসাথে মসলাদার এবং মিষ্টি খাবারের উপাদান হিসেবে ব্যবহার করা হয়।
বিবরন
মুগ মূলত খাড়া বা অর্ধ-গড়ানো বর্ষজীবী গুল্ম যা বছরের পুরো সময় জুড়েই হলুদ ফুল এবং হালকা বাদামি রঙের বীজ ফলায়।
ব্যবহার
সাধারণভাবে এশিয়া জুড়ে রান্নায় মুগ ব্যবহার করা হয়ে থাকে।
মারিনি ডি লিভেরা
মারিনি ডি লিভেরা একজন শ্রীলঙ্কান আইনজীবী ও সমাজকর্মী যিনি দেশটির জাতীয় শিশু সুরক্ষা কর্তৃপক্ষের প্রধান হিসেবে দায়িত্ব পালন করেছিলেন। ২০১৯ সালে তিনি মার্কিন পররাষ্ট্র দফতর থেকে আন্তর্জাতিক সাহসী নারী পুরস্কার লাভ করেছিলেন।
কর্মজীবন
মারিনি ডি লিভেরা মানবাধিকার বিষয়ে পোস্ট গ্রাজুয়েট ডিপ্লোমা অর্জন করেছেন। এছাড়াও, তিনি লন্ডনের ট্রিনিটি কলেজ, কেমব্রিজ থেকে 'স্পিচ অ্যান্ড ড্রামা'র উপরে ডিগ্রি অর্জন করেছিলেন। দেশটিতে তিনি নারী ও শিশু নির্যাতন নিয়ে কাজ করেছেন।
২০১৭ সালের এপ্রিল মাসে তিনি শ্রীলঙ্কার রাষ্ট্রপতি মাইথ্রিপালা সিরিসেনা কর্তৃক জাতীয় শিশু সুরক্ষা কর্তৃপক্ষের প্রধান নিযুক্ত হন।
২০১৯ সালের মার্চ মাসের ৮ তারিখে শ্রীলঙ্কার নারীদের অধিকার আদায়ে অবদান রাখার জন্য তিনি আন্তর্জাতিক সাহসী নারী পুরস্কার ২০১৯ লাভ করেন। তিনিসহ আরো দশ জন নারী আন্তর্জাতিক সাহসী নারী পুরস্কার ২০১৯ লাভ করেছিলেন। তিনি পুরস্কারটি লাভ করেছিলেন ফিনল্যান্ডের জেসিকা অ্যারোর পরিবর্তে। উল্লেখ্য, জেসিকা অ্যারোর নাম পুরস্কারবিজয়ী তালিকায় আসার পর জানা যায় যে, তিনি মার্কিন প্রেসিডেন্ট ডোনাল্ড ট্রাম্পের একজন সমালোচক। সেজন্য তার পরিবর্তে মারিনি ডি লিভেরাকে আন্তর্জাতিক সাহসী নারী পুরস্কার ২০১৯ প্রদানের সিদ্ধান্ত নেওয়া হয়।
অভয় ভাকিল
অভয় অরবিন্দ ভাকিল (১৯৫১-২০২১) ছিলেন একজন ভারতীয় ধনকুবের ব্যবসায়ী, এবং ভারতের বৃহত্তম পেইন্ট কোম্পানি এশিয়ান পেইন্টস লিমিটেডের একজন অ-নির্বাহী পরিচালক। ২০২১ সালের অক্টোবর পর্যন্ত, তার মোট সম্পদের পরিমাণ ৬.২৫ বিলিয়ন মার্কিন ডলার। ভাকিল ১০০ জন ধনী ভারতীয়দের মধ্যে ছিলেন।
জীবনের প্রথমার্ধ
ভাকিলের জন্ম ১৯৫১ সালে মুম্বাইয়ে। তার বাবা অরবিন্দ ভাকিল ছিলেন এশিয়ান পেইন্টস লিমিটেডের সহ-প্রতিষ্ঠাতাদের একজন। ভাকিল মুম্বাই ইউনিভার্সিটি থেকে বিজ্ঞানে স্নাতক এবং মার্কিন যুক্তরাষ্ট্রের সিরাকিউজ ইউনিভার্সিটি থেকে আরেকটি বিএস সম্পন্ন করেন। ভাকিল ১৯৭৪ সালে তার পারিবারিক ব্যবসা এশিয়ান পেইন্টসে যোগ দেন।
ব্যক্তিগত জীবন
ভাকিল বিবাহিত, তিন সন্তানের জনক এবং মুম্বাইতে থাকতেন। তার ছেলে বিবেক ভাকিল ব্যবসা করেন। তিনি ২ নভেম্বর ২০২১ সালে মারা যান।
মেমানিয়া ইউনিয়ন
মেমানিয়া বাংলাদেশের বরিশাল জেলার অন্তর্গত হিজলা উপজেলার একটি ইউনিয়ন।
সালেহ আল-মুহায়া
ফিল্ড মার্শাল সালেহ আল-মুহায়া (صالح المحيا) সৌদি আরবিয় সেনাবাহিনীর সাবেক চিফ অব দ্যা জেনারেল স্টাফ ছিলেন।  তিনি  সৌদি সশস্ত্র বাহিনী র ভাইস-কমান্ডার হিসেবেও কাজ করেছেন। গালফ যুদ্ধের সময় ফিল্ড মার্শাল প্রিন্স খালিদ বিন সুলতান সৌদি আরবের সেনাবাহিনীকে নেতৃত্বে দিয়েছিলেন। তার সাথে সালেহ আল-মুহায়াও নেতৃত্ব দিয়েছেন। তাদের অধীনে সৌদি আরবের মিত্রবাহিনী যুদ্ধ করেছে। ইয়েমেনে শিয়া বিদ্রোহ শুরু হলে সৌদি আরব ইয়েমেন আক্রমণ করে। সৌদি আরব ইয়েমেনে সেনা প্রেরণ করে। এই সেনার দায়িত্বে ছিলেন ফিল্ড মার্শাল সালেহ আল-মুহায়া। তিনি এই যুদ্ধে অসাধারণ বীরত্ব দেখিয়েছিলেন, যদিও তখন তিনি তার চাকরির মেয়াদ প্রায় শেষ করে ফেলেছিলেন। ২০১১ সালে তিনি অবসর গ্রহণ করেন। অবসরের পূর্ব পর্যন্ত তিনি ইয়েমেনে সৌদি আরবের সেনাবাহিনীকে নেতৃত্ব দিয়েছিলেন। তার সর্বোচ্চ পদবী ছিলো জেনারেল।
মেমানিয়া ইউনিয়ন
প্রশাসনিক কাঠামো
মেমানিয়া ইউনিয়ন হিজলা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম হিজলা থানার আওতাধীন। এটি জাতীয় সংসদের ১২২নং নির্বাচনী এলাকা বরিশাল-৪ এর অংশ। মেমানিয়া ইউনিয়নে মোট ১৫ টি গ্রাম রয়েছে। যথাঃ
সালেহ আল-মুহায়া
জীবনী
ফিল্ড মার্শাল সালেহ আল-মুহায়া ১৯৩৯ সালে সৌদি আরবের আল কাসিম প্রদেশের আর রাস এ জন্মগ্রহণ করেন। তিনি মানবিক বিভাগ থেকে তার মাধ্যমিক শিক্ষা সম্পন্ন করেন। তিনি বাদশাহ আব্দুল আজিজ মিলিটারি একাডেমীতে ভর্তি হন ও ১৯৫৭ সালে উক্ত প্রতিষ্ঠান থেকে স্নাতক ডিগ্রী অর্জন করেন। তিনি উচ্চশিক্ষার জন্য যুক্তরাজ্য, যুক্তরাষ্ট্র, চিন ইত্যাদি দেশে ভ্রমণ করেন। ব্রিটেনের কমান্ড ও স্টাফ কলেজ থেকে তিনি একটি মিলিটারি প্রশিক্ষণ কোর্স করেন। একই ধরনের কোর্স তিনি সৌদি আরব থেকেও করেন।
অবস্থান
১৯৭৫ সাল থেকে তিনি এয়ার ডিফেন্স স্কুলের কমান্ডার হিসেবে দায়িত্ব পালন করেছেন। এরপর তাকে কমান্ডার ইন চিফের অফিস ম্যানেজার হিসেবে দায়িত্ব দেওয়া হয়। ১৯৭৯ সালে তিনি উক্ত দায়িত্ব পান। এর তিন বছর ১৯৮২ সালে পর তাকে পরিকল্পনা ও বাজেট বিভাগের পরিচালক করা হয়। ১৯৮৯ সালে তিনি পুর্ব অঞ্চলের বাহিনীর কমান্ডার হিসেবে নিযুক্ত হন। সেখান থেকে তিনি যান রাজকীয় সৌদি ভূ বাহিনীতে। তিনি উক্ত বাহিনীর কমান্ডার হিসেবে দায়িত্ব পালন করেন। এরপর তাকে সৌদি আরব সেনাবাহিনীর প্রধান হিসেবে নিয়োগ দেওয়া হয়। তিনি সৌদি আরবের সেনাপ্রধানদের মধ্যে অন্যতম সফল একজন সেনাপ্রধান। তার নেতৃত্বে সৌদি আরব গালফ যুদ্ধ ও ইয়েমেনে শিয়া বিদ্রোহ দমনে সেনা প্রেরণ করেছিলো। সালেহ আল-মুহায়া মুসলিম বিশ্বে সমধিক পরিচিত ব্যক্তিত্ব। তিনি সন্ত্রাসবাদ দমনে অতুলনীয় ভূমিকা পালন করেন।
মেমানিয়া ইউনিয়ন
জনসংখ্যার উপাত্ত
২০১১ সালের আদমশুমারি অনুযায়ী মেমানিয়া ইউনিয়নের মোট জনসংখ্যা ২৪,৭৩৫ জন। এর মধ্যে পুরুষ ১২,৩৮৭ জন এবং মহিলা ১২,৩৪৮ জন। মোট পরিবার ৪,৭৪৩টি।
শিক্ষা
২০১১ সালের আদমশুমারি অনুযায়ী মেমানিয়া ইউনিয়নের সাক্ষরতার হার ৩১.২%।
আফানিয়া
<templatestyles src="Module:Infobox/styles.css"> আফানিয়া ( Αφάνεια ; Gaziköy বা Afanya )  হলো সাইপ্রাসের ফামাগুস্তা জেলার একটি গ্রাম, ভাটিলির উত্তর-পশ্চিমে ৮ কিমি(৫ মাইল) দূরে অবস্থিত। এটি উত্তর সাইপ্রাসের নিয়ন্ত্রণে রয়েছে।
গুরুতর তীব্র শ্বাসযন্ত্রীয় রোগলক্ষণসমষ্টি সৃষ্টিকারী করোনাভাইরাস
গুরুতর তীব্র শ্বাসযন্ত্রীয় রোগলক্ষণসমষ্টি সৃষ্টিকারী করোনাভাইরাস (SARS-CoV, SARSr-CoV) একটি ভাইরাস যার কারণে গুরুতর তীব্র শ্বাসযন্ত্রীয় রোগলক্ষণসমষ্টি (সার্স) নামক রোগাবস্থার সৃষ্টি হয়। ২০০৩ সালের ১৬ এপ্রিল তারিখে এশিয়াতে গুরুতর তীব্র শ্বাসযন্ত্রীয় রোগলক্ষণসমষ্টির প্রাদুর্ভাব ঘটে এবং সেখান থেকে রোগটি বিশ্বের অন্য অন্য জায়গায় ছড়িয়ে পড়ে। বিশ্ব স্বাস্থ্য সংস্থা (ডব্লিউএইচও) একটি প্রেস বিজ্ঞপ্তি জারি করে বলে যে বেশ কয়েকটি পরীক্ষাগার দ্বারা চিহ্নিত করোনাভাইরাসটি কারণ ছিল সার্স ভাইরাস । নিউইয়র্ক সিটি, সান ফ্রান্সিসকো, ম্যানিলা, হংকং এবং টরন্টোর পরীক্ষাগারগুলিতে ভাইরাসটির নমুনা সংরক্ষণ হয়েছিল।
আফানিয়া
গ্রামটি ১৩ শতকের প্রথম দিকে পাপাল নথিতে নথিভুক্ত করা হয়েছিল।
গুরুতর তীব্র শ্বাসযন্ত্রীয় রোগলক্ষণসমষ্টি সৃষ্টিকারী করোনাভাইরাস
২০০৩ সালের এপ্রিল মাসে মার্কিন যুক্তরাষ্ট্রে রোগ নিয়ন্ত্রণ ও প্রতিরোধ কেন্দ্র (সিডিসি) এবং কানাডার জাতীয় অনুজীববিজ্ঞান পরীক্ষাগার (এনএমএল) গুরুতর তীব্র শ্বাসযন্ত্রীয় রোগলক্ষণসমষ্টি সৃষ্টিকারী করোনাভাইরাসটির বংশাণুসমগ্র শনাক্ত করে। নেদারল্যান্ডসের রটারড্যামের এরাসমুস বিশ্ববিদ্যালয়ের বিজ্ঞানীরা প্রমাণ করেন যে গুরুতর তীব্র শ্বাসযন্ত্রীয় রোগলক্ষণসমষ্টি সৃষ্টিকারী করোনাভাইরাসটির বৈশিষ্ট্যগুলি কোখের স্বতঃসিদ্ধগুলির সাথে সামঞ্জস্যপূর্ণ এবং তারা এটিকে রোগসৃষ্টিকারক জীবাণু হিসাবে নিশ্চিত করেন। পরীক্ষাগুলিতে ভাইরাসে সংক্রামিত মাকাক বানরগুলি সার্স আক্রান্ত মানুষদের মতো একই লক্ষণসমষ্টি প্রদর্শন করে।
আফানিয়া
১৯৭৪ সালের তুর্কি আক্রমণের আগে, আফানিয়ায় গ্রীক সাইপ্রিয়টস এবং তুর্কি সাইপ্রিয়ট উভয়ই বাস করত। ১৯৭৩সালে, এর আনুমানিক জনসংখ্যা ছিল ৯০৭, যাদের মধ্যে ৫৮৮ জন গ্রীক এবং ৩১৯ জন তুর্কি-সাইপ্রিয়ট ছিল। ১৯৭৪ সালে সমস্ত গ্রীক সাইপ্রিয়ট দক্ষিণে পালিয়ে যায় এবং দক্ষিণ থেকে বাস্তুচ্যুত তুর্কি সাইপ্রিয়টরা গ্রামে চলে আসে। ১৯৭৬-৭৭ সালে, তুরস্ক থেকে কয়েকটি পরিবার আফানিয়াতে বসতি স্থাপন করেছিল। ২০১১ সালের হিসাবে, এর জনসংখ্যা ছিল ৭১৩ জন।
গুরুতর তীব্র শ্বাসযন্ত্রীয় রোগলক্ষণসমষ্টি সৃষ্টিকারী করোনাভাইরাস
ইবোলা মহামারীর পরে উদ্ভূত একটি নতুন ভাইরাস সার্স করোনাভাইরাসকে বিশ্ব স্বাস্থ্য সংস্থা ভবিষ্যতের মহামারী হওয়ার সম্ভাব্য কারণ হিসাবে চিহ্নিত করে এবং জরুরি গবেষণা ও রোগনির্ণয় পরীক্ষার মাধ্যমে নিরাময়ের জন্য টিকা এবং ঔষধ প্রস্তুত করে।
আফানিয়া
খেলাধুলা
তুর্কি সাইপ্রিয়ট গাজিকোয় স্পোর্টস ক্লাব ১৯৫২ সালে প্রতিষ্ঠিত হয়েছিল এবং এখন সাইপ্রাস তুর্কি ফুটবল অ্যাসোসিয়েশন (সিটিএফএ) কে-পিইটি ২য় লীগে রয়েছে।
ম্যালাইন নদী
ভূগোল
ম্যালাইন নদীর উৎপত্তি রেপ্লিকা পর্বতের পাদদেশে। রেপ্লিকা পর্বতের পাদদেশের উৎপন্ন হয়ে উত্তর দিকে ম্যারি ভোঁ পর্বত, লাইসফ্র্যান পর্বত, আনউইন পর্বত এবং চার্লটন পর্বতের পাদদেশ দিয়ে প্রবাহিত হয়ে ম্যালাইন হ্রদের মিশেছে। ম্যালাইন হ্রদের উত্তর প্রান্ত উত্তরপশ্চিম দিকে প্রবাহিত হয়ে মেডিসিন হ্রদে পরেছে এবং দুইটি হ্রদকে যুক্ত করেছে। মেডিসিন হ্রদের পশ্চিম দিক দিয়ে বের হয়ে আরো পশ্চিমে প্রবাহিত হয়ে আথাবাস্কা নদীতে পতিত হয়েছে।
ম্যালাইন নদীর পানি ম্যালাইন হ্রদের নীচে ভূগর্ভের অভ্যন্তরে চলে যায়। মেডিসিন হ্রদের নীচেও হ্রদটির বেশীরভাগ পানি ভূগর্ভে অনুপ্রবেশ করে এবং ম্যালাইন গিরিখাত দিয়ে এই ভুগর্ভস্ত পানির প্রবাহ উম্মুক্ত হয়।
প্রজাপতি (দেবতা)
ব্যুৎপত্তি
প্রজাপতি হল "প্রজা" (সৃষ্টি, প্রজনন ক্ষমতা) ও "পতি" (প্রভু) এর একটি যৌগ। শব্দটির অর্থ "জীবের প্রভু", বা "সমস্ত জন্মগত প্রাণীর প্রভু"। পরবর্তী বৈদিক গ্রন্থে, প্রজাপতি একটি স্বতন্ত্র বৈদিক দেবতা, কিন্তু যার গুরুত্ব হ্রাস পায়।  পরবর্তীতে, শব্দটি অন্যান্য দেবতাদের, বিশেষ করে ব্রহ্মার সমার্থক।  এখনও পরে, এই শব্দটি যে কোন ঐশ্বরিক, অর্ধ-ঐশ্বরিক বা মানব ঋষিদের দ্বারা উদ্ভূত হয় যারা নতুন কিছু সৃষ্টি করে।
ইন্দো-ইউরোপীয়
"প্রোটোগোনোস বিভিন্ন উপায়ে বৈদিক প্রজাপতির অর্ফিক সমতুল্য: তিনি মহাজাগতিক ডিম থেকে জন্মগ্রহণকারী প্রথম দেবতা, তিনি মহাবিশ্বের স্রষ্টা, এবং ডায়োনিসাসের চিত্রে প্রোটোগোনোসের প্রত্যক্ষ বংশধর — উপাসকরা তার মৃত্যু ও পুনর্জন্মে অংশগ্রহণ করে।"
- কেট অলসব্রুক
রবার্ট গ্রেভসের মতে, /PRA-JĀ[N]-pati /('শক্তিশালী বংশধর') এর নাম ব্যুৎপত্তিগতভাবে কোলোফনে ওরাকুলার দেবতার সমতুল্য (ম্যাক্রোবিওস অনুসারে),অর্থাৎ /প্রোটোগোনোস /। প্রজাপতি ও প্রোটোগোনোসের সাথে যুক্ত মহাজাগতিক ডিমের ধারণাটি বিশ্বের অনেক জায়গায় প্রচলিত, ডেভিড লিমিং বলেছেন, যা গ্রীসের পরবর্তী অর্ফিক সংস্কৃতিতে দেখা যায়।
বিভিন্ন ধর্মগ্রন্থে
প্রজাপতি হিন্দুগ্রন্থে, বেদে ও বৈদিক-পরবর্তী গ্রন্থে উভয়ভাবেই বহুভাবে ও অসঙ্গতিপূর্ণভাবে বর্ণনা করা হয়েছে। স্রষ্টা দেবতা হওয়া থেকে শুরু করে নিম্নলিখিতগুলির মধ্যে একটির মতো: ব্রহ্মা, অগ্নি, ইন্দ্র, বিশ্বকর্মা, দক্ষিণ এবং আরও অনেকগুলি।
বেদ
তাঁর ভূমিকা বৈদিক গ্রন্থের মধ্যে পরিবর্তিত হয় যেমন স্বর্গ ও পৃথিবী সৃষ্টিকারী, সমস্ত জল এবং প্রাণী, প্রধান, দেবতাদের পিতা, দেব ও অসুরের স্রষ্টা, মহাজাগতিক ডিম ও পুরুষ (আত্মা)। বৈদিক পাঠের ব্রাহ্মণ স্তরে তার ভূমিকা তুঙ্গে, তারপর সৃষ্টির প্রক্রিয়ায় সাহায্যকারীদের একটি দল হতে অস্বীকার করে। কিছু ব্রাহ্মণ গ্রন্থে, তাঁর ভূমিকা অস্পষ্ট থেকে যায় কারণ তিনি দেবী বাক (ধ্বনি) দিয়ে ক্ষমতার সাথে সহ-সৃষ্টি করেন।
ঋগ্বেদে, প্রজাপতি সবিতা, সোম, অগ্নি ও ইন্দ্রের প্রতীক হিসাবে আবির্ভূত হন, যারা সকলেই সমান, একই ও জীবের প্রভু হিসাবে প্রশংসিত। অন্যত্র, ঋগ্বেদের ১০.১২১ স্তোবে হিরণ্যগর্ভ (স্বর্ণ ভ্রূণ) হিসেবে বর্ণনা করা হয়েছে যা সমস্ত কিছু ধারণকারী জল থেকে জন্মগ্রহণ করেছিল, যা প্রজাপতি উৎপন্ন করেছিল। এটি তখন মন, কাম (ইচ্ছা) ও তাপ সৃষ্টি করে। যাইহোক, এই প্রজাপতি একটি রূপক, অনেক হিন্দু মহাজাগতিক তত্ত্বের মধ্যে একটি, এবং ঋগ্বেদে কোন সর্বোচ্চ দেবতা নেই।   হিন্দু প্রজাপতি পৌরাণিক কাহিনীগুলির মধ্যে একটি আকর্ষণীয় বৈশিষ্ট্য, জান গোন্ডা বলে, সৃষ্টির কাজ একটি পর্যায়ক্রমিক প্রক্রিয়া, যা পরীক্ষা ও উন্নতির পর্যায়ে সম্পন্ন হয়।
শতপথ ব্রাহ্মণে, যজুর্বেদের ভিতরে এম্বেজেড, প্রজাপতি পুরুষ (মহাজাগতিক আত্মা) থেকে উদ্ভূত এবং প্রজাপতি ভাষার দেবীর সাথে পৃথিবীকে সহ-সৃষ্টি করে। এর মধ্যে রয়েছে "সোনালী মহাজাগতিক ডিম" পৌরাণিক কাহিনী, যেখানে প্রজাপতির ডিম এক বছরের জন্য ডিম ফোটানোর পর আদিম সাগরে একটি সোনার ডিম থেকে জন্মগ্রহণ করা হয়েছে। তার শব্দ আকাশ, পৃথিবী ও ঋতু হয়ে ওঠে। যখন তিনি শ্বাস নিলেন, তিনি দেবতা, আগুন ও আলো তৈরি করলেন। যখন তিনি শ্বাস ছাড়লেন, তিনি অসুর ও অন্ধকার সৃষ্টি করলেন। তারপর, ভাষা দেবীর সাথে একত্রে, তিনি সমস্ত প্রাণী এবং সময় সৃষ্টি করেছিলেন। শতপথ ব্রাহ্মণের ১০ম অধ্যায়ের পাশাপাশি পঞ্চবিংশ ব্রাহ্মণের ১৩ অধ্যায়ে, আরেকটি তত্ত্ব উপস্থাপন করা হয়েছে যেখানে তিনি (প্রজাপতি) একজন মা, সমস্ত জীবিত প্রাণীর সাথে স্ব-গর্ভবতী হন, তারপর দুষ্ট মর্ত্যু এগুলিকে ধরে ফেলে। তার গর্ভের মধ্যে জীব, কিন্তু যেহেতু এই প্রাণীরা চিরন্তন প্রজাপতির অংশ, তারা তার মতো দীর্ঘজীবী হতে চায়।
ঐতরেয় ব্রাহ্মণ একটি ভিন্ন মিথ উপস্থাপন করেন, যেখানে প্রজাপতি দেবতাদের সৃষ্টি করে, একটি হরিণে রূপান্তরিত হন এবং তার কন্যা ডনের কাছে যান, যিনি ডো আকারে ছিলেন, অন্যান্য পার্থিব প্রাণী উৎপাদনের জন্য। .অজাচারের ফলে দেবতারা ভীতসন্ত্রস্ত হয়ে পড়েন এবং প্রজাপতিকে "যা করা হয় না তা করার জন্য" শাস্তি দেওয়ার জন্য ক্ষুব্ধ ধ্বংসাত্মক রুদ্র উৎপন্ন করতে বাহিনীতে যোগ দেন। রুদ্রের হাতে প্রজাপতি নিহত হন। কৌষিতকী ব্রাহ্মণ আরেকটি পৌরাণিক কাহিনী উপস্থাপন করেছেন, যেখানে প্রজাপতি তাঁর নিজের অগ্নি, সূর্য, চন্দ্র, বায়ু ও নারী ভোর থেকে সৃষ্টি করেছেন। প্রথম চারটি ভোর দেখেছিল এবং তাদের বীজগুলি ছেড়ে দিয়েছিল, যা অস্তিত্ব (ভব) হয়ে উঠেছিল।
জৈমিনীয় ব্রাহ্মণের ২.২৬৬ ধারায় প্রজাপতিকে আধ্যাত্মিক শিক্ষক হিসেবে উপস্থাপন করা হয়েছে। তার ছাত্র বরুণ তার সাথে ১০০ বছর ধরে বসবাস করে, "দেবতাদের পিতার মত রাজা" হওয়ার শিল্প ও কর্তব্য অধ্যয়ন করে।
উপনিষদ
প্রজাপতি হিন্দুধর্মের সবচেয়ে প্রভাবশালী গ্রন্থগুলির মধ্যে প্রথম উপনিষদে আবির্ভূত হয়। উপনিষদে তাকে বিভিন্নভাবে বর্ণনা করা হয়েছে। উদাহরণস্বরূপ, বিভিন্ন উপনিষদে, তাকে ব্রহ্মের পর সৃজনশীল শক্তির রূপ হিসেবে উপস্থাপন করা হয়েছে, বিচরণকারী অনন্ত আত্মার মতই, প্রথম অস্পষ্ট প্রতীক হিসেবে, প্রকাশ্য প্রজনন যৌন ক্ষমতা হিসাবে, বিশেষ করে আত্মা (আত্মা, আত্ম) হিসাবে, এবং প্রত্যেক ব্যক্তির মধ্যে থাকা একজন আধ্যাত্মিক শিক্ষক হিসাবে। ছান্দোগ্য উপনিষদ, একটি দৃষ্টান্ত হিসাবে, তাকে নিম্নরূপ উপস্থাপন করে: "আত্ম (আত্মা) যা মন্দ থেকে মুক্ত, বার্ধক্য ও মৃত্যু থেকে মুক্ত, দুঃখ থেকে মুক্ত, ক্ষুধা ও তৃষ্ণা থেকে মুক্ত; যে আত্মার আকাঙ্ক্ষা ও উদ্দেশ্য বাস্তব - সেই আত্মা যা আপনার আবিষ্কার করার চেষ্টা করা উচিত, সেই আত্মাই আপনার উচিতঅনুধাবন করতে চাই।প্রজাপতি বলেন, যখন কেউ সেই আত্মাকে আবিষ্কার করে এবং তা উপলব্ধি করে, তখন সে সমস্ত জগৎ লাভ করে এবং তার সমস্ত বাসনা পূর্ণ হয়।"
- ছান্দোগ্য উপনিষদ ৮.৭.১
বৈদিক পরবর্তী গ্রন্থ
মহাভারতে, ব্রহ্মাকে প্রজাপতি হিসেবে ঘোষণা করা হয়েছে যিনি বহু পুরুষ ও মহিলা সৃষ্টি করেন, এবং তাদের আকাঙ্ক্ষা ও ক্রোধের দ্বারা আচ্ছন্ন করেন, প্রাক্তন তাদের নিজেদেরকে পুনরুৎপাদন করতে এবং পরবর্তীতে তাদের দেবতাদের মতো হতে বাধা দেয়। মহাকাব্যের অন্যান্য অধ্যায় এবং পুরাণ শিব বা বিষ্ণুকে প্রজাপতি বলে ঘোষণা করে।
গৃহ্যসূত্রগুলি প্রজাপতিকে বিয়ের অনুষ্ঠানের সময় আহ্বান করা দেবতাদের অন্তর্ভুক্ত করে এবং সমৃদ্ধ বংশের আশীর্বাদ এবং স্বামী -স্ত্রীর মধ্যে সম্প্রীতির প্রার্থনা করে।
প্রজাপতিকে কিছুসময়ে, অগ্নি, সূর্য ইত্যাদি ব্যক্তিত্বের সাথে চিহ্নিত করা হয়। তিনি বিভিন্ন পৌরাণিক প্রজন্মের সাথেও চিহ্নিত হন, বিশেষ করে (মনুস্মৃতি ১.৩৪) সৃষ্ট জীবের দশজন প্রভু যিনি প্রথম ব্রহ্মার সৃষ্টি করেছিলেন: প্রজাপতি মরীচি, অত্রি, অঙ্গিরাস, পুলস্ত্য, পুলাহ, ক্রতু, বশিষ্ঠ, প্রচেষ্টা বা দক্ষিণ, ভৃগু ও নারদ।
পুরাণে, প্রজাপতি নামক প্রজাপতির দল রয়েছে যারা ঋষি বা "দাদা" ছিলেন যাদের কাছ থেকে সমগ্র মানবজাতির ফল হয়েছিল, তারপরে একটি প্রজাপতি তালিকা রয়েছে যা বিভিন্ন গ্রন্থের মধ্যে সংখ্যা এবং নামে ব্যাপকভাবে পরিবর্তিত হয়।  জর্জ উইলিয়ামসের মতে, হিন্দু পৌরাণিক কাহিনীতে অসঙ্গতিপূর্ণ, বৈচিত্রপূর্ণ এবং বিকশিত প্রজাপতি ধারণাটি বিভিন্ন হিন্দু সৃষ্টিতত্ত্বকে প্রতিফলিত করে।
মহাভারত এবং পুরানের ধারা বিভিন্ন দেবতা এবং ঋষিদের প্রজাপতি বলে ডাকে। কিছু দৃষ্টান্ত, রোশেন দালাল, অগ্নি, ভরত, শশবিন্দু, শুক্র, হাবির্ধমান, ইন্দ্র, কপিলা, ক্ষুপা, পৃথু-বৈন্য, সোম, বশিষ্ঠ, সংস্কৃত, বিশ্বকর্ম এবং বিরাণকে অন্তর্ভুক্ত করে।
উপাধি হিসাবে প্রজাপতি
হিন্দু ধর্মের মধ্যযুগের গ্রন্থে, প্রজাপতি সৃষ্টির কিংবদন্তি প্রতিনিধি, দেবতা বা ঋষি হিসাবে কাজ করে, যারা সৃষ্টি-রক্ষণাবেক্ষণ-ধ্বংস (মন্বন্তর) প্রতিটি চক্রের মধ্যে উপস্থিত। তাদের সংখ্যা সাত, দশ, ষোল বা একুশের মধ্যে পরিবর্তিত হয়।
বালি হিন্দুধর্ম
ইন্দোনেশিয়ার বালি ইন্দোনেশিয়ায় হিন্দু মন্দির যাকে পুর প্রজাপতি বলা হয়, যাকে পুর ম্রাজপতিও বলা হয়। তারা সবচেয়ে বেশি অন্ত্যেষ্টিক্রিয়া অনুষ্ঠান এবং মৃতদের জন্য ঙাবেন (শ্মশান) অনুষ্ঠানের সাথে জড়িত।
রবার্ট কেনেডি
রবার্ট জন কেনেডি (Robert Kennedy; জন্ম: ৩ জুন, ১৯৭২) ওতাগোর ডুনেডিনে জন্মগ্রহণকারী প্রথিতযশা সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে ওতাগোর প্রতিনিধিত্ব করেছেন তিনি। দলে তিনি মূলতঃ ডানহাতি মিডিয়াম বোলারের দায়িত্ব পালন করতেন। এছাড়াও, ডানহাতে ব্যাটিংয়ে পারদর্শীতা দেখিয়েছেন রবার্ট কেনেডি।
খেলোয়াড়ী জীবন
১৯৯৬ সালে ভারত, পাকিস্তান ও শ্রীলঙ্কায় যৌথভাবে অনুষ্ঠিত ক্রিকেট বিশ্বকাপের ৬ষ্ঠ আসরে লি জার্মনের নেতৃত্বাধীন নিউজিল্যান্ড দলের অন্যতম সদস্য ছিলেন রবার্ট কেনেডি। ঐ প্রতিযোগিতায় তার দল কোয়ার্টার ফাইনালে অস্ট্রেলিয়ার কাছে পরাজিত হয়ে বিদায় নেয়।
কে. ইউ. অরুণন
প্রফেসর কে ইউ অরুণন তিনি ১৪তম কেরল বিধানসভার সদস্য। তিনি ইরিঞ্জালক্কুদা নির্বাচনী এলাকার প্রতিনিধিত্ব করেন এবং ভারতের কমিউনিস্ট পার্টি (মার্কসবাদী) এর অন্তর্গত।
২০১৭ সালে, ভারতের কমিউনিস্ট পার্টি (মার্কসবাদী) ত্রিশুর জেলা নেতৃত্ব রাষ্ট্রীয় স্বয়ংসেবক সংঘ দ্বারা আয়োজিত একটি অনুষ্ঠান উদ্বোধন করার জন্য তার কাছে একটি ব্যাখ্যা চাওয়া হয়েছিল।
হুইটফিল্ড ডিফি
right|thumb|হুইটফিল্ড ডিফি হুইটফিল্ড ডিফি (জন্ম জুন ৫, ১৯৪৪) একজন মার্কিন কম্পিউটার বিজ্ঞানী। তিনি এবং মার্টিন হেলম্যান ১৯৭৬ সালে পাবলিক কী ক্রিপ্টোগ্রাফির উপরে প্রথম গবেষণা পত্র প্রকাশ করেন।
ডিফি ১৯৬৫ সালে এমআইটি হতে গণিতে স্নাতক ডিগ্রি লাভ করেন। ১৯৭৬ সালে হেলম্যানের সাথে লেখা "New Directions in Cryptography" নামক গবেষণাপত্রে তারা পাবলিক কি ক্রিপ্টোগ্রাফি, এবং কি আদানপ্রদানের জন্য নতুন পদ্ধতি প্রদান করেন।
১৯৯১ সালে ডিফি সান মাইক্রোসিস্টেম্‌সে যোগ দেন। তিনি বর্তমানে (২০০৭) সানের ভাইস প্রেসিডেন্ট, চীফ সিকিউরিটি অফিসার, এবং ফেলো।
বিবেক পাতিল
বিবেকানন্দ শঙ্কর পাতিল ভারতের কৃষক ও ওয়ার্কার্স পার্টির একজন রাজনীতিবিদ এবং কর্ণালা স্পোর্টস একাডেমির প্রতিষ্ঠাতা।
পাতিল তিন মেয়াদে মহারাষ্ট্র বিধানসভায় পানভেল আসনের প্রতিনিধিত্ব করেছিলেন। পানভেল বিভক্ত হওয়ার পর তিনি উরান আসনের প্রতিনিধিত্ব করেছেন।
তিনি ২০১৪ সালে উরান থেকে বিধানসভা নির্বাচনে শিবসেনা দলের মনোহর ভোয়ারের কাছে হেরে যান। নির্বাচনের পরে, তিনি প্রতিদ্বন্দ্বী রাজনীতিবিদ প্রশান্ত ঠাকুরের বিরুদ্ধে জনস্বার্থ মামলা করার হুমকি দিয়েছিলেন।
চন্দ্রগ্রহণ (চলচ্চিত্র)
চন্দ্রগ্রহণ চলচ্চিত্রটি ২০০৮ সালে জাতীয় চলচ্চিত্র পুরস্কার-এর শ্রেষ্ঠ চলচ্চিত্র পরিচালক মুরাদ পারভেজ তিনটি ও অন্যান্য বিভাগে চারটিসহ মোট সাতটি বিভাগে পুরস্কার লাভ করে।
কাহিনি সংক্ষেপ
মারোয়ারী ঘাটের সাথেই গড়ে উঠেছে এলাকার একমাত্র বাজার। এবং এই বাজারে প্রায় সকল পেশার লোকেরই যাওয়া-আসা। সেই বাজারে একজন 'পাগলী' (চম্পা) থাকত। দিনের আলোর ভালো মানুষ গুলো রাতের আঁধারে সেই পাগলীর সাথে দৈহিক সম্পর্ক গড়ে তোলে। এর ফলশ্রুতিতে- কিছুদিন পর দেখা যায় পাগলী গর্ভবতী। প্রশ্ন দাড়ায় এমন কাজ করলো কে? কোনো উপায় না দেখে 'ময়রা মাসী' (দিলারা জামান) পাগলীর দেখাশোনা শুরু করে। বৃষ্টি ভেঁজা একরাতে পাগলীর কোলজুড়ে আসে এক ফুটফুটে কন্যাসন্তান। এবং এই সন্তান জন্ম দেওয়ার সময় পাগলি মারা যায়। ময়রা মাসী সেই কন্যাসন্তান লালন পালন করে। কিন্তু মেয়েটির কোনো নাম দেয়া হয়নি। সবাই ওকে ফালানি বলে ডাকতো, এবং ফালানিকে সবাই বেশ আদর করতো, বিশেষ করে- রাতের আঁধারের সেই দুষ্টু লোকগুলো ফালানিকে বেশি আদর করতো।
এভাবে চলতে চলতে একসময় মারোয়ারী ঘাটের গাঙ্গের উপর দিয়ে তৈরী হয় ব্রিজ, গাং পারাপারে আর নৌকা প্রয়োজন হয়না। এদিকে একজন অষ্টাদশী হয়ে উঠলো 'ফালানি' (সোহানা সাবা)। একই স্থানে বসবাসকারী আবুলের (কে. এস. ফিরোজ) পুত্র কাসু (রিয়াজ) বড় হয়ে 'ইসমাইল' (শহিদুজ্জামান সেলিম) ড্রাইভারের সাথে কাজ করে ড্রাইভার হয়। আগে থেকেই কাসুর প্রণয় ছিল ফালানির সাথে, এবং ভালোলাগা থেকে ভালবাসা পর্যন্ত গড়ায় ওদের সম্পর্ক। ঘর বাঁধার রঙিন স্বপ্ন ওদের চোখে। একদিন কাসু ফালানিকে নিয়ে শহরে ঘুরতে যায়। ঢাকা এসে কাসু ফালানিকে নিয়ে একটি খাবার হোটেলে গেলে- হোটেলের মালিক (পূর্বের ডাকাত) প্রশ্ন করে জানতে পারে; ফালানি মারোয়ারী ঘাটের সেই পাগলীর মেয়ে, এবং ফালানিকে তার ঔরস-জাত সন্তান ভেবে কি রেখে কি খাওয়াবে দিশা হারিয়ে ফেলেছে। এতে ফালানির মনে কষ্টের সীমারেখা আরো বেড়ে যায় এবং হোটেলের মালিককে ধিক্কার দিয়ে কাসুর হাত দরে চলে আসে।
ওরা ঢাকা থেকে গ্রামে ফিরে আসে। ওদের সম্পর্কের কথা অনেকেই জানতো, একদিন ইসমাইল ড্রাইভার ওদের একসাথে দেখে এবং কাসু আর ফালানির মত নিয়ে ওদের বিয়ের আশ্বাস দেয়। এতে ওদের স্বপ্ন আরো গভীর হতে থাকে, মনের বাসনা আরো তীব্র হতে থাকে। এবং এই বিয়েতে সবাই যখন একমত পোষণ করছে ঠিক তখনি কাসুর বাবা আবুল ছেলেকে ফালানির সাথে বিয়ে দিতে রাজি হচ্ছেনা সবাই যখন রাজি না হওয়ার কারণ জানতে চায়? তিনি এর উত্তরও দেয়না, শুধু বলে এ হয়না কিছুতেই না। এই বলে সে চলে যায় কাসুকে খুঁজতে। এবং খুঁজতে খুঁজতে একসময় প্রাচীন কালে নির্মিত একটি বাড়িতে ওদের দুজনকেই পেয়ে যায় আবুল।
সঙ্গীত
চন্দ্রগ্রহণ ছবির সঙ্গীত পরিচালনা করেছেন হাবিব ওয়াহিদ ও ইমন সাহা। আর গানগুলো লিখেছেন কবির বকুল, জুয়েল মাহমুদ ও অর্ক মোস্তফা। ছবিতে গান থাকছে ৮টি। গানে কণ্ঠ দিয়েছেন হাবিব ওয়াহিদ, ন্যান্সি, সামিনা চৌধুরী, মুন্নি ও সুবির নন্দী।
গানের তালিকা
{| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" ! Track !! Song’s !! Singer’s !! Note’s
অসিত বন্দ্যোপাধ্যায়
অসিত বন্দ্যোপাধ্যায় (বা ব্যানার্জি) ( ১৯৩৬ - ১৭ সেপ্টেম্বর ২০২০), ছিলেন একজন নট-নাট্যকার, চিত্রনাট্যকার, নির্দেশক এবং অভিনেতা। তিনি কলকাতার নাট্যকর্মী  হিসাবে নান্দীকারের সর্বক্ষণের নাট্যকর্মী হন।
প্রারম্ভিক জীবন এবং থিয়েটার
তিনি ১৯৫৫ সালে কলকাতা বিশ্ববিদ্যালয়ের অধিভুক্ত স্নাতক কলেজের মণীন্দ্র চন্দ্র কলেজে ছাত্র হিসাবে নাটকের প্রতি আগ্রহ গড়ে তোলেন । ১৯৫৯ সালে তিনি প্রশিক্ষণার্থী হিসাবে বহুরূপী নাট্যদলে যোগদান করেন এবং শ্রীশম্ভু মিত্র-র অধীনে এক বছরের কোর্স সম্পন্ন করেন। । বি কে পাল অ্যাভিনিউতে অসিত বন্দ্যোপাধ্যায়ের মামার বাড়িতে অজিতেশ বন্দ্যোপাধ্যায় এবং কিছু বন্ধু দীপেন সেন গুপ্ত, সত্যেন মিত্র, মহেশ সিংহের উপস্থিতিতে অসিত বন্দ্যোপাধ্যায় ২৯ শে জুন ‘নান্দীকার সহ-প্রতিষ্ঠা করেছিলেন। দলের প্রথম নির্বাহী সদস্যরা কমিটি নির্বাচিত হয়েছিল: সভাপতি অজিতেশ বন্দ্যোপাধ্যায় এবং সেক্রেটারি অসিত বন্দ্যোপাধ্যায়।
নান্দীকার ও মিত্র সম্মিলনী
১৯৬০-১৯৭২ অবধি নান্দীকার এর প্রথমদিকে র সবকটা প্রযোজনার সাথে যুক্ত ছিলেন, নাট্যকারের সন্ধানে ছটি চরিত্র, শের আফগান , মঞ্জরী আমের মঞ্জরী , যখন একা , বিতংস  এবং তিন পয়সার পালা ।  তিনি পরিণীতা ও পূর্ববাগ নাটক পরিচালনা করেছিলেন নান্দীকার জন্য। ঐতিহাসিক তিন পয়সার পালা প্রযােজনায় কেবল পিতার ভূমিকায় অসিত বন্দ্যোপাধ্যায় অভিনয়েই ছিল ব্রেষ্টিয় অভিনয়ের যাতে অভিনয়ে একটা বাস্তবচিহ্নিত চারিত্র্য আর তার সামাজিক-রাজনৈতিক অবস্থান এক দ্বান্দ্বিক সহাবস্থানে ইতিহাসের তথা সমাজবিবর্তনের একটা সত্যকেই উন্মােচিত করেছিল । এই প্রযােজনায় অসিত বন্দ্যোপাধ্যায় অবতীর্ণ হয়েছিলেন ধনী ভিক্ষুক-ব্যবসায়ী  শ্রীযুক্ত যতীন্দ্রনাথ পাল চরিত্রে , অসিতের নাচগান সহ অভিনয় আজও সে নাটক দর্শকদের মনে অক্ষয় হয়ে আছে। ভিক্ষুক আশ্রমের প্রতিষ্ঠাতা – ভিক্ষাজীবীদের প্রশিক্ষক তার ক্র-নিষ্ঠুরতার সাত কৌতুকাবহ অভিনয়, নেপথ্য-সংগঠক হিসেবে তার দক্ষতার পরিচয় ছাড়িয়ে সর্বকালের একজন কীর্তিমান অভিনেতার স্থায়ী খ্যাতি এনে দিয়েছিল।
এই সময়টি ছিল নান্দীকার স্বর্ণযুগ যা প্রত্যক্ষদর্শী অজিতেশ বন্দ্যোপাধ্যায়, অসিত বন্দ্যোপাধ্যায়, রুদ্র প্রসাদ সেনগুপ্ত এবং কেয়া চক্রবর্তী একসাথে বহু নাটকে অভিনয় করেছিলেন।
এই অভিনেতা, পরিচালক, নাট্যকারের সাথে কোচবিহারের একটা যোগসূত্র ছিল । সত্তর দশকের গোড়ার দিকে তিনি কর্মসূত্রে এখানে ছিলেন এবং এখানকার নাট্যচর্চার সাথে যুক্তও হয়েছিলেন । কোচবিহারের জেঙ্কিন্স স্কুলের মাঠে সে সময় বঙ্গ সাহিত্য সম্মেলন আয়োজিত হয়েছিল । সেখানে কবি কাহিনী নাটকের মুখ্য ভূমিকায় তিনি অভিনয় করেছিলেন, সাথে ছিলেন কোচবিহারের বিশিষ্ট অভিনেতা অভিনেত্রীরা। কোচবিহার থেকে বদলি হয়ে তিনি চলে যান শিলিগুড়িতে এবং সেখানে মিত্র সম্মিলনীর নাট্যচর্চার সাথেও যোগদান করেন । মিত্র সম্মিলনী নাটকের এক স্বর্ণযুগে প্রবেশ করলাে, তিনি স্থানীয় নাট্যদল মিত্র সম্মিলনীকে অভিনেতা ও পরিচালক হিসাবে যোগ দিয়েছিলেন যা উত্তরবঙ্গের নাট্য দৃশ্যে বিপ্লব ঘটিয়েছিল এবং মিত্র সম্মিলনের ইতিহাসের সবচেয়ে উল্লেখযোগ্য ঘটনা প্রত্যক্ষ করেছে। এই গ্রুপ মঞ্চস্থ বিতংস, কাবিকাহিনী, এক যে ছিল ঘোড়া , সূর্যবদল  (যা নিজে দ্বারা লিখিত হয়)। শিলিগুড়ি দল নিয়ে তিনি কলকাতায়ও গিয়েছিলেন। অসিত বন্দ্যোপাধ্যায় নির্দেশিত ‘বীতংস’ (১৯৭২) ও কবি কাহিনী (১৯৭৩) শিলিগুড়ির নাট্যচর্চাকে এক পেশাদারী মাত্রায় পৌঁছে দিল। এক যে ছিল ঘােড়া (১৯৭৪) -মূল চেক নাটক : ‘জুলিয়াস হে’ (বঙ্গীকরণ ডঃ অশ্রুকুমার শিকদার) ছিল অসিতবাবুর প্রথম মৌলিক ( প্রযােজনা। অনেক পরে সূর্যবদল’ এবং আরও কয়েকটি নাটক তিনি নিজে লেখেন ও মঞ্চায়িত করেন। এইপর্বে ১৯৭৩ এর অক্টোবরে এবং ১৯৭৪-৭৫’এ মিত্র সম্মিলনী কলকাতার ‘রঙ্গণা’ ও এ্যাকাডেমীতে নাটক মঞ্চস্থ করে। মিত্র সম্মিলনী অসিত বন্দ্যোপাধ্যায় অধীনে শিলিগুড়ির বাইরে অবস্থিত স্থানীয় থিয়েটার গ্রুপ থেকে বিশিষ্ট থিয়েটার গ্রুপের মর্যাদায় উত্তরণ ঘটে।
নাট্যকার
১৯৭৮ সালে কলকাতা তে ফিরে এসে তিনি যাত্রা নাটকের (লোক-নাটক) লেখক ও পরিচালক হন । তিনি প্রায় ৭০ টি নাটক রচনা করেছেন, পরিচালনা করেছেন এবং মঞ্চায়িত করেছেন, যা পুরো পশ্চিমবঙ্গ জুড়ে পরিবেশিত হয়েছে এবং এর মধ্যে রয়েছে বণিক বাড়ির বৌ, ডাইনি,পাগলা রাজা, কালো মায়ার কান্না , হীরা ঝিলার কান্না  কুমারী জানানী, বাঙালি বৌ, খোঁড়া বাদশা, কোহিনূর, মহাজনের মেয়ে, জংলী, কোচ দেবযানী, বিল্লমঙ্গল, চানক্য, কুরবানী, পাগলা ডাক্তার, ইত্যাদি প্রায় সত্তরটির ওপর পালা লেখেন  ও নির্দেশনা করেন ।
চলচ্চিত্র, টেলিভিশন, রেডিও
তিনি মৃণাল সেনের কলকাতা ৭১, মৃগায়া, মহাপ্রথিবীতে অভিনয় করেছিলেন । তিনি নব্যেন্দু চট্টোপাধ্যায় এর জাতীয় পুরস্কার বিজয়ী চলচ্চিত্র পরশুরামের কুঠার, আত্মজা ও শিল্পী এবং চিদানন্দ দাশগুপ্তের র  আমোদিনী অভিনয় করে বিশেষ প্রশংসা পেয়েছিলেন । তিনি বাংলা চলচ্চিত্রের স্ক্রিপ্ট লিখেছিলেন। তিনি উপস্থিত হয়ে দূরদর্শন কেন্দ্র কলকাতা এবং অল ইন্ডিয়া রেডিওর জন্য রেডিও এবং টেলিভিশন সিরিয়ালগুলির স্ক্রিপ্ট লিখেছিলেন । দ্রৌপদী’ ধারাবাহিকের চিত্রনাট্য , মোহিনী ও আরো কিছু সিরিয়ালের সঙ্গে তিনি যুক্ত ছিলেন। উল্লেখ্য, তরুণ মজুমদার যখন দূরদর্শনে ‘দুর্গেশনন্দিনী’ পরিচালনা করেন – তখন অসিত বন্দ্যোপাধ্যায় তার সঙ্গে চিত্রনাট্য রচনায় সহযােগী ছিলেন।  নান্দীকার’ পর্বের শেষের দিকে যখন নাটমঞ্চ প্রতিষ্ঠা সমিতি মিত্রর পরিচালনায় গিরিশচন্দ্রের ‘প্রফুল্ল’ কলকাতা বেতারে ২৮ সেপ্টেম্বর ১৯৭১-এ সম্প্রচারিত হয় – তাতে তিনি রমেশের চরিত্রে অভিনয় করেছিলেন। ১৯৭৭-এ কলকাতায় ফিরে এসে ‘রং বদলায়’ নাটকে অভিনয় করে – প্রায় আঠারাে বছর আর কোনাে নাটকে অংশ নেননি। ১৯৯৫ থেকে ২০০৫ পর্যন্ত দশ বছরে তিনি যেসব বেতার নাটকে অভিনয় করেছিলেন। কলকাতা দূরদর্শনেই হয়ে বেশ কয়েক প্রযোজনা সাথে যুক্ত ছিলেন, এদের মধ্যে উল্লেখযোগ্য "চন্দ্রা হতা" (তিনি চিত্রনাট্যকার ও প্রধান চরিত্র র ভূমিকায় অভিনয় করেছিলেন) , মেঘনাদ ভট্টাচার্য পরিচালিত "শ্রী শ্রী সিদ্ধেশরী লিমিটেড" এ প্রধান ভূমিকায় অভিনয় করেছিলেন, সহ অভিনেতা দের মধ্যে ছিলেন পরান বন্দ্যোপাধ্যায়, অশোক মুখোপাধ্যায়, প্রমুখ ।
তিনি বিভিন্ন লাইভ স্টেজ পারফর্মেন্সে কিংবদন্তি সৌমিত্র চট্টোপাধ্যায়, গুলজার এবং আরও অনেক নামীদামীর সাথে জুটি বেঁধেছেন।
স্বীকৃতি
১৯৮৮ ও ১৯৯৯ সালে তিনি দু'বার পশ্চিমবঙ্গ সরকারের সেরা পরিচালক ভূষিত হয়েছিলেন। তিনি দিশারী পুরস্কার, প্রমথেশ চন্দ্র বড়ুয়া পুরস্কার, শান্তিগোপাল-তপন কুমার পুরস্কার, উত্তম কুমার পুরস্কার এবং অন্যান্য জিতেছিলেন। তিনি বেঙ্গল ফিল্ম জার্নালিস্টস অ্যাসোসিয়েশন অ্যাওয়ার্ডস সেরা সহায়ক অভিনেতার পুরস্কার পেয়েছিলেন মৃনাল সেন এর কোরাস ছবিতে অভিনয় করে ।
ভারতে কোভিড মহামারী চলাকালীন আগস্ট মাসে অসিত বন্দ্যোপাধ্যায় একটি নার্সিংহোমে ভর্তি হন, পরবর্তীকালে কোভিড মুক্ত হলেও,  ১৭ সেপ্টেম্বর ২০২০  অসিত বন্দ্যোপাধ্যায় প্রয়াত হন কলকাতা তে, তাঁর বয়স হয়েছিল ৮৪ ।
তথ্যসূত্র
https://www.aajkaal.in/news/state/state-story-6ema https://bengali.news18.com/photogallery/entertainment/a-tribute-to-asit-banerjee-am-508148.html https://prohor.in/ajitesh-bandopadhyay-and-his-life/ https://bartamanpatrika.com/detailNews.php?cID=12&nID=249904&P=3 https://zeenews.india.com/bengali/kolkata/dramatist-of-a-class-but-in-dark-phase-almost-throughout-the-career_339602.html
সনমানিয়া ইউনিয়ন
সনমানিয়া ইউনিয়ন বাংলাদেশের গাজীপুর জেলার কাপাসিয়া উপজেলার অন্তর্গত একটি ইউনিয়ন
হার্ব ম্যাকগির
হার্বার্ট মেন্ডেলসন ম্যাকগির (Herb McGirr; জন্ম: ৫ নভেম্বর, ১৮৯১ - মৃত্যু: ১৪ এপ্রিল, ১৯৬৪) ওয়েলিংটনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩০ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন হার্ব ম্যাকগির।
প্রথম-শ্রেণীর ক্রিকেট
১৯১৩-১৪ মৌসুম থেকে ১৯৩২-৩৩ মৌসুম পর্যন্ত হার্ব ম্যাকগিরের প্রথম-শ্রেণীর খেলোয়াড়ী জীবন চলমান ছিল। ওয়েলিংটনের অন্যতম সেরা অল-রাউন্ডার হিসেবে পরিগণিত হয়েছিলেন হার্ব ম্যাকগির। সমগ্র প্রথম-শ্রেণীর খেলোয়াড়ী জীবনে ২৮.৭১ গড়ে ৩,৯৯২ রান ও ফাস্ট-মিডিয়াম বোলিং করে ২৭.০৪ গড়ে ২৩৯ উইকেট পেয়েছেন।
অল-রাউন্ডার হিসেবে হার্ব ম্যাকগির ১৯১৩-১৪ মৌসুম থেকে ১৯৩২-৩৩ মৌসুম পর্যন্ত ওয়েলিংটনের পক্ষে প্রথম-শ্রেণীর খেলায় অংশ নিয়েছিলেন। মাঝারিসারি কিংবা নিচেরসারিতে ব্যাটিংয়ে নামতেন। মারকুটে ব্যাটসম্যান হিসেবে আবির্ভূত হবার পাশাপাশি মিডিয়াম পেস বোলার ছিলেন।
১৯২১-২২ মৌসুমে ব্যক্তিগত সেরা বোলিং পরিসংখ্যান দাঁড় করান। ক্যান্টারবারির বিপক্ষে ৭/৪৫ ও ৩/৪৭ লাভ করেন। এটিই খেলায় তার ব্যক্তিগত সেরা বোলিং ছিল। এছাড়াও, ওয়েলিংটনের প্রথম ইনিংসে শীর্ষ রান সংগ্রাহক ছিলেন। ১৯৩০-৩১ মৌসুমে ওতাগোর বিপক্ষে ব্যক্তিগত সর্বোচ্চ ১৪১ রান তুলেন। পরের খেলায় ক্যান্টারবারির বিপক্ষে করেন ১০১ রান।
আন্তর্জাতিক ক্রিকেট
১৯২৭ সালে টি. সি. লরি’র নেতৃত্বাধীন নিউজিল্যান্ড দলের সদস্যরূপে ইংল্যান্ড গমন করেন। ঐ সফরে ২১.৮৬ গড়ে ৮০৯ রান ও ২৩.৯৮ গড়ে ৯৬টি উইকেট পেয়েছিলেন। তবে, এ সফরে কোন টেস্ট খেলা ছিল না।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন হার্ব ম্যাকগির। ১৪ ফেব্রুয়ারি, ১৯৩০ তারিখে অকল্যান্ডে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২১ ফেব্রুয়ারি, ১৯৩০ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি।
১৯২৯-৩০ মৌসুমে হ্যারল্ড জিলিগানের অধিনায়কত্বে মেরিলেবোন ক্রিকেট ক্লাব (এমসিসি) নিউজিল্যান্ড গমন করে। এ সফরেই নিউজিল্যান্ড দল তাদের ইতিহাসের প্রথম টেস্ট খেলে। তবে, হার্ব ম্যাকগির সিরিজের তৃতীয় ও চতুর্থ টেস্টে খেলার সুযোগ পেয়েছিলেন। উভয় খেলাই ইডেন পার্কে অনুষ্ঠিত হয়েছিল। তৃতীয় খেলা বৃষ্টি আক্রান্ত ছিল। ম্যাকগির ব্যাটিং করার সুযোগ পাননি ও বোলিং উদ্বোধন করলেও কোন উইকেট পাননি। চতুর্থ টেস্টেও একই আবহাওয়ার কবলে পড়লেও কিছু ভালো ছিল। ম্যাকগির অর্ধ-শতরানের ইনিংস খেলেন ও স্ট্যান নিকোলসের একমাত্র উইকেট লাভ করেন।
পূর্ণাঙ্গ খেলোয়াড়ী জীবনে একটি টেস্ট অর্ধ-শতরানের ইনিংস খেললেও সর্বনিম্ন রান সংগ্রহের রেকর্ডের সাথে নিজ নামকে জড়িয়ে রেখেছেন। এছাড়াও, ৩৮ বছর ১০১ দিন বয়স নিয়ে নিউজিল্যান্ডের পক্ষে বর্ষীয়ান টেস্ট ক্রিকেটার হিসেবে রয়েছেন তিনি।
অবসর
প্রথম-শ্রেণীর ক্রিকেট খেলা থেকে অবসর গ্রহণের পরও ক্লাব ক্রিকেটে খেলা চালিয়ে যেতে থাকেন। পরের দিন সকালে দুধ খেয়ে ঘুমিয়ে পড়েন ও খেলা ছেড়ে দিতে বাধ্য হন। খেলোয়াড়ী জীবনের শেষদিকে বেশ কয়েকবার শারীরিক সমস্যায় আক্রান্ত হলেও সর্বদাই বোলিং করার জন্যে তিনি অধিনায়কের দিকে তাকিয়ে থাকতেন। কেননা, তিনি মনে করতেন যে, উইকেট পাবেন তিনি। দিন গরম কি-না, রান বেশ কি-না, তা তিনি ভাবতেন না। হার্ব ম্যাকগির বোলিং করতে চাইতেন। খেলোয়াড়ী জীবন শেষে নেলসন কলেজে ক্রিকেট কোচের দায়িত্ব পালন করেন।
১৪ এপ্রিল, ১৯৬৪ তারিখে নেলসনে ৭২ বছর বয়সে হার্ব ম্যাকগিরের দেহাবসান ঘটে। হার্ব ম্যাকগিরের স্মরণে উইজডেনে উল্লেখ করা হয় যে, ৬৭ বছর বয়সে ১৯৬৫ সাল পর্যন্ত ক্লাব ক্রিকেট খেলেছেন তিনি। ৭০ রান করার পর দুধ খেয়ে ঘুমিয়ে পড়ার পরই কেবল তিনি ক্ষান্ত হন। তার পিতা উইলিয়াম ম্যাকগির ওয়েলিংটনের পক্ষে ১৮৮৩-৮৪ মৌসুম থেকে ১৮৮৯-৯০ মৌসুম পর্যন্ত খেলেন। ১৪ খেলায় উদ্বোধনী বোলার হিসেবে ১১.৮০ গড়ে ৪৬ উইকেট পেয়েছিলেন।
জানুয়ারি ২০১৭ ইউরোপীয় শৈত্যপ্রবাহ
২০১৭ সালের জানুয়ারি মাসে ইউরোপের বিভিন্ন স্থানজুড়ে শৈত্যপ্রবাহ ঘটে। এর ফলে পূর্ব এবং মধ্য ইউরোপের ৬০ জনের অধিক মানুষের প্রাণহানি ঘটে। কোন কোন স্থানে বিমান ও জাহাজ চলাচল স্থগিত হয়। শৈত্যপ্রবাহের দরুন বিদ্যুৎ সরবরাহ এবং অবকাঠামোর ক্ষয়খতিও ঘটে। পশ্চিম ইউরোপে মাত্রাধিক্য বায়ুচাপের কারণে স্ক্যান্ডিনেভিয়া এবং রাশিয়া থেকে শীতল বায়ুপ্রবাহ শুরু হয়ে পূর্ব ইউরোপের দিকে অগ্রসর হয়। ৯ জানুয়ারিতে উত্তর মেরু হতে উৎপন্ন বায়ুপুঞ্জ ইউরোপে জার্মানি, বলকান অঞ্চল দিয়ে প্রবাহিত হয়। ফলে গ্রিস, ক্রোয়েশিয়াসহ বিভিন্ন স্থানে প্রবল তুষারপাত ঘটে। অ্যাড্রিয়াটিক সাগরের দিকে প্রবহমান বায়ুর কারণে মধ্য ইতালিতেও তুষারপাত হয়।
ক্ষতিগ্রস্ত স্থান
২০১৭ সালের প্রথম সপ্তাহে পোল্যান্ডে অধিক ঠান্ডার কারণে ৪৬ জন আশ্রয়হীন মানুষ মারা যায়। এসময় পোল্যান্ডে তাপমাত্রা -২০ ডিগ্রী সেলসিয়াসের নিচে নেমে যায়। কুয়াশা এবং শীতের কারণে ওয়ারশ এবং ক্রাকোভে বিনামূল্যের পরিবহন সেবা দেয়া হয়। ভ্রোসোয়াভেও তাপমাত্রা অনেক হ্রাস পায়। ইতালি শৈত্যপ্রবাহের কারণে সাতজন মানুষের প্রাণহানি ঘটে, যাদের অধিকাংশই আশ্রয়হীন। ইতালির বেশ কিছু স্থানে অস্বাভাবিক বেশি তুষারপাত ও শৈত্যপ্রবাহ ঘটে। সিসিলি, বারি ও ব্রিন্দিসি বিমানবন্দর শৈত্যপ্রবাহের কারণে সাময়িক বন্ধ করা হয়। অ্যাড্রিয়াটিক সাগরের বিস্তৃত স্থান ঠান্ডায় বরফে পরিণত হয়। ইতালির দক্ষিণাঞ্চলের অনেক বিদ্যালয় বন্ধ করা হয়।
চেক প্রজাতন্ত্রে আটজন মানুষ শীতে মারা যায়। তাদের সবাই বসতিহীন। তিনজন অভিবাসীর মৃতদেহ বুলগেরিয়া-তুরস্ক সীমান্তে পাওয়া যায়। ইস্তানবুলে তুষারঝড়ের কারণে বসফরাসে নৌ ও জাহাজ চলাচল স্থগিত হয়। তুরস্কে ৬৫০-এর অধিক ফ্লাইট বাতিল করা হয়। এছাড়া বুলগেরিয়া, রোমানিয়া ও ইউক্রেনেও তুষারঝড় ঘটে। দানিউব নদীতে নৌ চলাচলও সাময়িক স্থগিত হয়।
গ্রীসে তাপমাত্রা -১৫ এর নিচে নেমে যায়। অ্যাথেন্স-এর আবহাওয়া দপ্তর এই প্রচন্ড শৈত্যপ্রবাহকে আরিয়াদেন নামকরণ করে। অস্বাভাবিক আবহাওয়াজনিত ঘটনাকে নামকরণ করার রীতি ২০১৬ থেকেই গ্রীসে আরম্ভ করা হয়। এজিয়ান সাগরের দ্বীপে এক অভিবাসী শীতে মারা যায়, দ্বীপের অন্যান্য অভিবাসীদেরকে নিরাপদ স্থানে সরিয়ে নেয়া হয়। অ্যাথেন্স মেট্রো স্টেশনে আশ্রয়-বসতিহীন মানুষের থাকার ব্যবস্থা করা হয়। গ্রীশের সড়ক পরিবহনেও শীতে বিঘ্ন ঘটে।
রাশিয়া ও ইউক্রেনেও শৈত্যপ্রবাহের কারণে মানুষের প্রাণহানি ঘটে। ইউরোপীয় রাশিয়ার কিছু অঞ্চলে তাপমাত্রা -৪০ ডিগ্রীর নিচেও নেমে যায়। এই সর্বনিম্ন তাপমাত্রা উক্ত অঞ্চলে রেকর্ড স্থাপন করে। মস্কোর প্রায় ১০০,০০০ মানুষ বিদ্যুৎ বিভ্রাটের শিকার হয়। ১১ জানুয়ারিতে আলবেনিয়াতে শৈত্যপ্রবাহ শুরু হয়। এসময় তাপমাত্রা -২২ ডিগ্রী সেলসিয়াস ছিল।
উত্তরা পশ্চিম থানা
উত্তরা পশ্চিম থানা বাংলাদেশের রাজধানী ঢাকা শহরের উত্তরায় অবস্থিত একটি থানা। এটি উত্তরা উপশহরের ১১ নং সেক্টরে অবস্থিত।
এই থানা ৪ সেপ্টেম্বর, ২০১২ সালে উত্তরা পূর্ব থানার (পূর্ববর্তী নাম উত্তরা থানা) দায়িত্বভার কমাতে প্রতিষ্ঠা করা হয়।
এই থানার আয়তন 8 km2। থানাটি আব্দুল্লাহপুর, বাউনিয়া, কামারপাড়া, বাটুলিয়া, রসদিয়া এবং উত্তরার ৩, ৫, ৭, ৯, ১০, ১১, ১২, ১৩ ও ১৪ নং সেক্টর নিয়ে গঠিত।
লায়লা আরজুমান বানু
লায়লা আরজুমান বানু (জন্ম: ১৫ আগস্ট ১৯৫১) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৮ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
ইয়াসুকি কিমোতো
ইয়াসুকি কিমোতো (木本恭生, Yasuki Kimoto; জন্ম: ৬ আগস্ট ১৯৯৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
প্রারম্ভিক জীবন
ইয়াসুকি কিমোতো ১৯৯৩ সালের ৬ই আগস্ট তারিখে জাপানের ফুজিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
মালাবল্লী
মালাবল্লী (Malavalli) ভারতের কর্ণাটক রাজ্যের মাণ্ড্য জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬১০ মিটার (২০০১ ফুট)।
জনসংখ্যার উপাত্ত
এখানে সাক্ষরতার হার ৬৪%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে মালাবল্লি এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
এল. বিজয়লক্ষ্মী
এল বিজয়লক্ষ্মী (তামিল: தமிழ்: எல்। விஜயலட்சுமி) হলেন একজন ভারতীয় চলচ্চিত্র অভিনেত্রী এবং শাস্ত্রীয় নৃত্যশিল্পী, যিনি ১৯৬০-এর দশকে এবং ১৯৭০-এর দশকে বেশ জনপ্রিয় একজন ব্যক্তিত্ব ছিলেন। তিনি মালয়ালম, তামিল, কন্নড়, তেলুগু এবং হিন্দি ভাষার বেশ কয়েকটি চলচ্চিত্রে অভিনয় করেছেন। তার প্রথম চলচ্চিত্রটি ছিল মরুমকল; যেটি ১৯৫২ সালে মুক্তি পেয়েছিল।
প্রারম্ভিক জীবন
এল. বিজয়লক্ষ্মী তৎকালীন ব্রিটিশ ভারতের তিরুনেলবেলির এরনাকুলামে জন্মগ্রহণ করেছেন এবং সেখানেই তিনি তার শৈশব অতিবাহিত করেছেন। তারপরে তাঁর পরিবারের সাথে পুনেতে চলে যায়। সেখানে থাকাকালীন ছয় বছরে, বিজয়লক্ষ্মী দক্ষিণ ভারতীয় সংস্থায় বৈজয়ন্তীমালা, ললিতা এবং পদ্মিনীর নৃত্য দেখে বেশ অনুপ্রাণিত হয়েছিলেন এবং তাঁর বাড়ির পিছনের উঠোনে নাচের অনুশীলন শুরু করেছিলেন। বিজয়লক্ষ্মীর বাবা তার নাচের প্রতিভা লক্ষ্য করেছিলেন এবং একজন পরামর্শদাতা হিসাবে তাকে সুকুমারা পিলাইয়ের কাছে নৃত্য শিক্ষা লাভ করতে প্রেরণ করেছিলেন।
বিজয়লক্ষ্মীর অন্ধ্র প্রদেশের একটি মন্দিরে মাত্র নয় বছর বয়সে প্রথম অভিনয় শুরু করেছিলেন। অতঃপর বিজয়লক্ষ্মীর উন্নত নাচ প্রশিক্ষণের প্রয়োজন হওয়ায় তারা পুনে থেকে মাদ্রাজ (বর্তমানে চেন্নাই) চলে আসেন, যেখানে তিনি ভরতনাট্যম নৃত্যের শিক্ষা লাভ করেছিলেন। তারা দক্ষিণ ভারতের মাইলাপুরের মাদা স্ট্রিটে বসবাস করতেন এবং সেখানে বিজালক্ষ্মী কমলার পরামর্শদাতা ছিলেন। তারপরে, দুর্ঘটনাক্রমে কপালিশ্বরর মন্দিরের নিকটে হাঁটতে গিয়ে বিজয়লক্ষ্মী কে. জে. সরসার সাথে দেখা করেছিলেন, যিনি তাকে নাচের শিক্ষক বজুভুর রামাইয়া পিলাইয়ের কাছে পাঠিয়েছিলেন। ইভি সরোজাও ছিলেন বজুভুর রামাইয়ার শিক্ষার্থী। দশ মাস পরে, ১৯৫৫ সালের ২৮শে অক্টোবর তারিখে বিজয়লক্ষ্মীর সাংস্কৃতিক সংগঠন রসিকা রাজ্যসভায় আত্মপ্রকাশ ঘটে।
বিজয়লক্ষ্মী কোনও ধনী পরিবারের অন্তর্ভুক্ত ছিলেন না। তিন ঘন্টার নৃত্য পরিবেশনের জন্য তাঁর কেবল একটি পোশাক ছিল। তাঁর পরিবার দর্শকদের আপ্যায়ন হিসেবে চায়ের চেয়ে বেশি কিছু প্রস্তাব করতে পারেনি এবং দর্শকদের জন্য কোনও মুদ্রিত আমন্ত্রণপত্রও তৈরি করতে পারেনি। এই অসুবিধাগুলো থাকা সত্ত্বেও, তারা তাদের আয়োজিত সংগীতানুষ্ঠানটি ভালভাবে সম্পন্ন করতে পেড়েছিল। বিজয়লক্ষ্মীকে ক্লাসিকাল শিল্পী ই. কৃষ্ণা আইয়ার পরিচয় করিয়ে দিয়েছিলেন; যেখানে চলচ্চিত্রকার ভি. শান্তরাম এবং অভিনয়শিল্পী কমলা লক্ষ্মণনের মতো ব্যক্তিবর্গ উপস্থিত ছিলেন।
তার আত্মপ্রকাশের পরে বিজয়লক্ষ্মীকে চারটি সাংস্কৃতিক সংগঠনের (সভা) সাথে কাজ করার প্রস্তাব দেওয়া হয়েছিল। তবে, তার শিক্ষক পরামর্শ দিয়েছেন যে, তিনি টি. কে. স্বামীনাথ পিল্লির সাথে প্রশিক্ষণের মাধ্যমে তার নাচের দক্ষতা বাড়িয়ে তুলতে পারবেন।
সাফিয়া আবদুল রহমান
সাফিয়া আবদুল রহমান (জন্মঃ ১৯ মে ১৯৮৬) একজন ঘানাইয়ান মহিলা আন্তর্জাতিক ফুটবলার যিনি ঘানা মহিলা জাতীয় ফুটবল দলের হয়ে একজন ফরোয়ার্ড হিসাবে খেলেন। তিনি ২০০৭ ফিফা মহিলা বিশ্বকাপে অংশ নিয়েছিলেন । ক্লাব স্তরে তিনি ঘানার ঘাটেল মহিলা দলের হয়ে খেলেন।
ইলিয়াস কাঞ্চন
তিনি বাংলাদেশ চলচ্চিত্র শিল্পী সমিতির সাধারণ সম্পাদক ও সভাপতি হিসেবে দায়িত্ব পালন করেছিলেন। তার প্রথম স্ত্রী জাহানারা কাঞ্চনের মৃত্যুর পর তিনি নিরাপদ সড়ক চাই আন্দোলন গড়ে তুলেন। সমাজসেবায় তার এই অবদানের জন্য বাংলাদেশ সরকার ২০১৭ সালে তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে। এছাড়া ২০২১ সালে তাঁকে আজীবন সম্মাননা বিভাগে জাতীয় চলচ্চিত্র পুরস্কার প্রদান করা হয়।
প্রাথমিক জীবন
ইলিয়াস কাঞ্চন ২৪ ডিসেম্বর ১৯৫৬ সালে কিশোরগঞ্জ জেলার করিমগঞ্জ উপজেলার আশুতিয়াপাড়া গ্রামে জন্মগ্রহণ করেন। তার পিতা নাম হাজি আব্দুল আলী, মাতার নাম সরুফা খাতুন। তিনি ১৯৭৫ সালে কবি নজরুল সরকারি কলেজ থেকে এইচএসসি পাস করেন। তিনি ঢাকা বিশ্ববিদ্যালয়ে স্নাতক শুরু করলেও শেষ করেন নি।
১৯৯৮–২০০৫
এ সময়ে তিনি চলচ্চিত্রে অশ্লীলতার কারণে অভিনয় থেকে সরে যেতে থাকেন। ২০০৫ সালে চাষী নজরুল ইসলাম পরিচালিত রবীন্দ্রনাথ ঠাকুরের গল্প অবলম্বনে শাস্তি চলচ্চিত্রে অভিনয় করে শ্রেষ্ঠ পার্শ্বচরিত্রে অভিনেতা বিভাগে জাতীয় চলচ্চিত্র পুরস্কার পান।
২০০৬–২০১৫
২০০৬ সালে আবু সাইয়ীদ পরিচালিত নিরন্তর ছায়াছবিতে অভিনয় করেন। চলচ্চিত্রটি বেশ কয়েকটি অন্তর্জাতিক চলচ্চিত্রে প্রদর্শিত হয়। ২০০৮ সালে তিনি প্রথমবারের মত বাবা আমার বাবা চলচ্চিত্রের মাধ্যমে পরিচালকের খাতায় নাম লিখান। ২০১০ সালে তিনি তার দ্বিতীয় চলচ্চিত্র মায়ের স্বপ্ন নির্মাণ করেন।
২০১৬–বর্তমান
থাম্ব|২০১৭ সালে ইলিয়াস কাঞ্চন ২০১৫ সালে রবীন্দ্রনাথ ঠাকুরের হঠাৎ দেখা কবিতা অবলম্বনে শাহাদাৎ হোসেন বিদ্যুৎ ও কলকাতার রেশমী মিত্রের পরিচালনায় একই নামে চলচ্চিত্রে চুক্তিবদ্ধ হন। এতে তার বিপরীতে ছিলেন কলকাতার দেবশ্রী রায়। ছবিটি ২০১৭ সালে মুক্তি পায়। নিরাপদ সড়ক চাই আন্দোলন প্রতিষ্ঠা করেন। এ আন্দোলনের দাবিতে নিরাপদ সড়ক দিবস ঘোষণা করা হয়। নিরাপদ সড়কের দাবিতে আন্দোলনের মাধ্যমে সমাজে ইতিবাচক ভূমিকা রাখায় ২০১৮ সালে একুশে পদক লাভ করেন। এই বছরে তিনি ইফতেখার চৌধুরী পরিচালিত সুপারহিরো চলচ্চিত্র বিজলী-এ অভিনয় করেন। বাংলা নববর্ষে মুক্তি পাওয়া ছবিটিতে মুখ্য চরিত্রে অভিনয় করেন ববি এবং কাঞ্চনকে ববির অভিনীত চরিত্রের বাবার ভূমিকায় দেখা যায়।
২০২২ সালের জানুয়ারি মাসে অনুষ্ঠিত বাংলাদেশ চলচ্চিত্র উন্নয়ন কর্পোরেশনের সংগঠন বাংলাদেশ চলচ্চিত্র শিল্পী সমিতির নির্বাচনে সভাপতি পদে ১৯১ ভোট পেয়ে সংগঠনটির ১৭তম সভাপতি নির্বাচিত হয়েছেন; এর পূর্বে ১৯৮৯ সাল হতে ১৯৯১ সাল পর্যন্ত তিনি সংগঠনটির সহ-সভাপতির দায়িত্ব পালন করেছেন।
সড়ক আন্দোলনে অবদান
ইলিয়াস সামাজিক আন্দোলনে গুরুত্বপূর্ণ অবদান রেখে যাচ্ছেন। ১৯৯৩ সালের ২২ অক্টোবর সড়ক দুর্ঘটনায় তার স্ত্রী মৃত্যুবরণ করেন। পরবর্তীতে এ দিনটিকে জাতীয় নিরাপদ সড়ক দিবস হিসেবে ঘোষণা করা হয়। তার স্ত্রীর সড়ক দুর্ঘটনায় মৃত্যু হবার পর ১৯৯৩ সালের ১ ডিসেম্বর থেকে "নিরাপদ সড়ক, নিরাপদ জীবন" শ্লোগানে দীর্ঘদিন কাজ করে যাচ্ছেন তার প্রতিষ্ঠিত নিরাপদ সড়ক চাই (নিসচা)। নিসচা আন্দোলন বাংলাদেশে ব্যাপক ভাবে পরিচিতি লাভ করে এবং এর সাথে বিভিন্ন মহল একাত্মতা ঘোষণা করেছে। তিনি বর্তমানে নিরাপদ সড়ক চাই আন্দোলনের প্রতিষ্ঠাতা সভাপতি ও প্রধান কান্ডারী। ২০১৫ সালের ৪ মে জাতিসংঘের রোড সেফটি ফর আওয়ার চিলড্রেন কর্মসূচিতে অংশ নেন ইলিয়াস কাঞ্চন। রাজধানীর মতিঝিল আইডিয়াল, খিলগাঁও, কাকরাইল, উত্তরা ও ধানমন্ডির পাঁচটি স্কুলের শিক্ষার্থী ও শিক্ষকদের নিয়ে এই কার্যক্রম চলে। এর স্লোগান- "ভবিষ্যতের জন্য নিরাপদ সড়ক চাই"। সংগঠনের কর্মকাণ্ড জাতিসংঘেও প্রশংসিত হয়। একুশে পদকে ভূষিত হন তিনি। বাংলাদেশের সড়কে চার লেন তৈরি, সড়কে ডিভাইডার তৈরি, মহাসড়ক থেকে নসিমন-করিমন উঠিয়ে নেওয়া, প্রতিবছর নিরাপদ সড়ক দিবস পালন ইত্যাদিতে তিনি ও তার সংগঠন মুখ্য ভূমিকা পালন করে।
জাতীয় সড়ক দিবস ঘোষণা
১৯৯৮ সাল থেকে নিসচা ২২ অক্টোবরকে জাতীয় নিরাপদ সড়ক দিবস হিসেবে ঘোষণার দাবি জানিয়ে আসছে। ২০১২ খ্রিস্টাব্দের ১ অক্টোবর ঢাকার সেগুনবাগিচায় ঢাকা রিপোর্টার্স ইউনিটিতে অনুষ্ঠিত সংবাদ সম্মেলনে তারা ২২ অক্টোবরকে জাতীয় নিরাপদ সড়ক দিবস হিসেবে ঘোষণার দাবি এবং ঐ বছরের ২৬ আগস্ট থেকে তারা গণস্বাক্ষর নেওয়া শুরুর কথা জানায়। ২০০২ খ্রিস্টাব্দে জাতীয় সড়ক নিরাপত্তা কাউন্সিলের সভায় ২২ অক্টোবরকে জাতীয় নিরাপদ সড়ক দিবস হিসেবে ঘোষণা করা হয়। তবে দিবসটি জাতীয়ভাবে ঘোষণার জন্য গণস্বাক্ষর সংগ্রহ করে তা প্রধানমন্ত্রীর কাছে উপস্থাপন করার জন্য গণস্বাক্ষর নেয় নিসচা। পরবর্তীতে ২০১৭ সালের ৫ জুন প্রধানমন্ত্রী শেখ হাসিনার সভাপতিত্বে অনুষ্ঠিত মন্ত্রিসভা এক বৈঠকে এই দিনটিকে জাতীয় নিরাপদ সড়ক দিবস ঘোষণা করেন। ঐ বছরের ২২ অক্টোবর ‘সাবধানে চালাবো গাড়ি, নিরাপদে ফিরবো বাড়ি’ প্রতিপাদ্যে বাংলাদেশে প্রথমবারের মত জাতীয় নিরাপদ সড়ক দিবস পালিত হয়।
সড়ক পরিবহন শ্রমিকদের প্রতিক্রিয়া
সড়ক আন্দোলনের ফলে বিভিন্ন সময় নানাবিধ হুমকির সম্মুখীন হয়েছেন ইলিয়াস কাঞ্চন। ২০১৮ সালে রাজধানী ঢাকায় দুই শিক্ষার্থী নিহত হওয়ার পরে সংঘটিত নিরাপদ সড়ক চাই আন্দোলনের ফলে ঐ বছরের ১৯ সেপ্টেম্বর বাংলাদেশ সরকার সড়ক পরিবহন আইন, ২০১৮ পাস করে। ২০১৯ সালের ১ নভেম্বর থেকে তা কার্যকর হওয়ার সিদ্ধান্ত হয়। নতুন এ আইনে আইনলঙ্ঘনে শাস্তিবৃদ্ধি করা হয়। এরপর পরিবহন মালিক-শ্রমিক ঐক্য পরিষদ সড়ক পরিবহন আইনটিতে সংশোধনসহ সাত দফা দাবিতে ঢাকা বিভাগে অনির্দিষ্টকালের জন্য পরিবহন ধর্মঘটের ডাক দেন। তখন ইলিয়াস কাঞ্চনকে দেশের সব বাস টার্মিনালে অবাঞ্ছিত ঘোষণা করে তারা। আন্দোলন চলাকালীন খুলনা ও ঢাকার যাত্রাবাড়ীতে ইলিয়াসের ছবি পোড়ানো হয়।
নতুন সড়ক আইন কয়েক দফা পিছিয়ে পরবর্তীতে ১৮ নভেম্বর কার্যকর হয়। এরপর ১৯ নভেম্বর বাংলাদেশ ট্রাক ও কাভার্ডভ্যান মালিক ও শ্রমিক ঐক্য পরিষদ অনির্দিষ্টকালের ধর্মঘটের ডাক দেয়। এ ধর্মঘটে ইলিয়াস কাঞ্চনকে ব্যানার টাঙিয়ে কিংবা কুশপুত্তলিকা তৈরি করে সেখানে জুতার মালা দেওয়া প্রভৃতি নানাভাবে হেয় প্রতিপন্ন করার অভিযোগ উঠে।
গুরুতর তীব্র শ্বাসযন্ত্রীয় রোগলক্ষণসমষ্টি
গুরুতর তীব্র শ্বাসযন্ত্রীয় রোগলক্ষণসমষ্টি' বা সিভিয়ার অ্যাকিউট রেসপিরেটরি সিন্ড্রোম (সার্স) সারস করোনোভাইরাস দ্বারা সৃষ্ট জুনোটিক উৎসের একটি ভাইরাল শ্বাস প্রশ্বাসের রোগ (সার্স -cov)। নভেম্বর ২০০২ এবং জুলাই ২০০৩ এর মধ্যে, দক্ষিণ চীনতে সার্স-এর প্রাদুর্ভাবের ফলে ঘটনাচক্রে ৮০৯৮ জন আক্রান্ত হয়েছিল, ফলে ১৭ টি দেশের ৭৭৪ জন মারা গিয়য়েছিল (মৃত্যুর হার ছিল ৯.৬%), মূল ভূখণ্ড চীন এবং হংকংয়ের বেশিরভাগ জায়গায় ২০০৪ সাল থেকে বিশ্বজুড়ে সার্সের কোনও আক্রান্ত ব্যক্তি পাওয়া যায়নি। ২০১৭ এর শেষদিকে, চীনা বিজ্ঞানীরা উহান প্রদেশের বাদুড়গুলি থেকে মধ্যে ভাইরাসটি আবিষ্কার হয়েছিল।
তথ্যসূত্র
Severe acute respiratory syndrome